Vaccinarea anti-COVID poate deveni obligatorie în Germania din februarie.
Este instaurată carantina la nivel național pentru persoanele nevaccinate în Germania. Persoanele sunt obligate din februarie să se vaccineze dacă planurile vor fi votate în Parlament. Angela Merkel susține un act de solidaritate națională.
Joi, Germania a anunțat carantină la nivel național pentru persoanele nevaccinate, în timp ce liderii săi au susținut planurile de vaccinare obligatorie în următoarele luni.Conform CNN, persoanelor nevaccinate li se va interzice accesul la toate întreprinderile, cu excepția celor esențiale, cum ar fi supermarketurile și farmaciile, pentru a limita răspândirea coronavirusului. Dacă vor fi votate în parlament, planurile de vaccinare obligatorie ar putea intra în vigoare cel mai devreme din luna februarie.Angela Merkel a vorbit despre un "act de solidaritate națională", necesar pentru a reduce numărul de infecții și pentru a ușura situația din spitale. În magazine, precum și la evenimentele culturale și de agrement, accesul va fi permis în viitor doar celor care au fost vaccinați sau care s-au vindecat după o infecție. Această regulă, care este deja în vigoare în unele landuri, va fi extinsă la nivel național și se va aplica indiferent de incidența din acea zonă.